బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
మూకీ స్లో మోషన్ సినిమా
ఇంత వ‌ర‌కు మ‌నం మూకీ సినిమాలు చూశాం. కానీ ఇప్పుడు ఒక అడుగు ముందుకేసి రాకేష్ రెడ్డి మూకీతో పాటు స్లోమోష‌న్‌లో...
| Updated:
Jun 22, 2016, 08:48PM IST
మూకీ స్లో మోషన్ సినిమా
ఇంత వ‌ర‌కు మ‌నం మూకీ సినిమాలు చూశాం. కానీ ఇప్పుడు ఒక అడుగు ముందుకేసి రాకేష్ రెడ్డి మూకీతో పాటు స్లోమోష‌న్‌లో 'కాలాయా త‌స్మై న‌మః' చిత్రానికి ద‌ర్శ‌క‌త్వం వ‌హించారు. పూర్తి సినిమాను స్లోమోష‌న్‌లో చేయ‌డం ఇప్ప‌టి వ‌ర‌కు, ఏ భాష‌లో ఎవ‌రూ చేయ‌ని ప్ర‌య‌త్నమే కాదు.. వ‌ర‌ల్డ్ రికార్డుగానూ భావించ‌వ‌చ్చంటున్నాయి యూనిట్ వర్గాలు. ఆర్.కె. గురు ఎంట‌ర్‌టైన్‌మెంట్స్ బ్యానర్‌పై శ్రీనివాస్.బి, విజ‌య్ కార్తీక్, విన‌య్ కృష్ణ‌, శ్రీనివాస్ క‌డియాల సంయుక్తంగా నిర్మిస్తున్న ఈ చిత్రంలో న‌రేష్ నాయుడు, రేఖ బోజ్ హీరో, హీరోయిన్లుగా న‌టిస్తున్నారు. ఈ చిత్రం ప్ర‌స్తుతం సెన్సార్ కార్యక్రమాలు జ‌రుపుకుంటోంది. జులైలో సినిమాను గ్రాండ్‌గా విడుద‌ల చేయ‌డానికి స‌న్నాహాలు చేస్తున్నారు.
ఈ సంద‌ర్భంగా చిత్ర ద‌ర్శ‌కుడు రాకేష్ రెడ్డి మాట్లాడుతూ... " నేను గ‌తంలో ల‌వ్ ఇన్ వైజాగ్, డ‌ర్టీ పిక్చ‌ర్, అనే షార్ట్ ఫిలింస్ డైరెక్ట్ చేశాను. వీటికి ద‌ర్శ‌కుడుగా నాకు మంచి పేరు వచ్చింది. ఆ ఉత్సాహంతో, అనుభవంతో తొలిసారిగా `కాలాయా త‌స్మై న‌మః` చిత్రానికి ద‌ర్శ‌క‌త్వం వ‌హించాను. ఇక ఈ చిత్ర క‌థ విష‌యానికొస్తే...ఇది 1980లో గ్రామీణ నేప‌థ్యంలో జ‌రిగే క‌థ‌. మ‌నం ఏం కావాలి? అనేది కాల‌మే నిర్ణ‌యిస్తుందన్న అంశంతో సినిమా ఆద్యంతం ఉంటుంది ( టైమ్ ఈజ్ డెస్ట‌ినీ). అందుకే `కాలాయా త‌స్మై న‌మః` అనే టైటిల్ నిర్ణ‌యించాము. టైటిల్ కొత్త‌గా ఉందంటున్నారు. నా నిజ జీవితంలో జ‌రిగిన కొన్ని రియ‌ల్ ఇన్సిడెంట్స్ కూడా ఈ చిత్రంలో పొందుప‌ర‌చ‌డం జ‌రిగింది. మా సినిమాకు ఓ స్పెషాలిటీ ఉంది. అదేమిటంటే... ఈ సినిమా కోసం మొద‌టిసారిగా అంద‌రూ షార్ట్ ఫిలింస్‌కి వ‌ర్క్ చేసిన కాస్ట్ అండ్ క్రూ వ‌ర్క్ చేశారు. ఇక ఫైన‌ల్‌గా నేను చెప్పేది ఏమిటంటే.. ఇదొక కొత్త కాన్సెప్ట్... ఆడియ‌న్స్‌కి క‌నెక్ట‌యిందంటే మాత్రం ప్రేమిస్తే, ప్ర‌స్థానం, బిచ్చ‌గాడు చిత్రాల్లాగా సంచ‌ల‌నం సృష్టించ‌డం ఖాయం. ప్ర‌స్తుతం సినిమాకు సంబంధించిన సెన్సార్ ప‌నులు జ‌రుగుతున్నాయి. జులైలో సినిమా విడుద‌ల చేయ‌డానికి స‌న్నాహాలు జ‌రుగుతున్నాయని' అని అన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.